Voortrekkemonument in die "geheim" verkoop? Wolhaarstorie! - Maroela Media
Een van die "bewysstukke" wat op sosiale media versprei word
Gerugte op sosiale media dat die Voortrekkermonument aan Chinese verkoop is, is 'n wolhaarstorie.
"Die Voortrekkermonument word deur sy lede besit en bestuur," het Sonja Lombaard, besturende direkteur van die Voortrekkermonument, aan Maroela Media gesê. "Dit gaan baie goed met die monument, ons het geen planne om dit te verkoop nie."
Sy sê hulle beleef tans ongekende groei by die monument.
"Daar is wel talle Chinese wat die monument besoek. Ongeveer 27% van ons besoekers is toeriste van China," het Lombaard bygevoeg.
Sy verduidelik die monument het in Julie 2013 QR (Quick Response)-kodes by die uitstallings installeer wat dit vir besoekers moontlik maak om met hul selfone in vier tale te lees waaroor die uitstalling of standbeeld, soos die Geloftepanele of Vrou en Kind, handel. Dié tale is Afrikaans, Engels, Duits en Chinees. "Besoekers het dus nie meer 'n toergids nodig nie, mens kan sommer self met jou selfoon of tabletrekenaar lees wat jy moet weet." Die Voortrekkermonument bied ook vir dié rede gratis internettoegang.
Volgens Lombaard is dit boonop 'n handige manier om seker te maak dat verkeerde inligting nie deur toergidse aan die publiek oorgedra word nie.
Die Voortrekkermonument is ook in China vereer en het 'n goue toekenning in dié land ontvang.
Naas China is besoekers uit Duitsland die tweede grootste bron van inkomste uit toerisme vir die monument.
Waarom vind mense dit nodig om te lieg oor iets wat vir ons as Afrikaner boere soveel sentimentele waarde inhou, gaan my verstand te bowe.
MOET NIE DIE VERDAGTES VAN DIE NUWE DEMOKRATIESE SUID AFRIKA IDEES GEE NIE
Dis net ver regse afrikaners wat in elk geval daai berig sou glo Dink hulle morone is in beheer van die monument?
Petronella · 6 jare gelede
Ek is baie dankbaar en hoop nie dat so gerug eendag wel waar gaan word nie! Daar het min van ons Afrikaner Geskiedenis oorgebly, altyd gewonder hoekom die H.F. Verwoerd standbeeld maar nie ook daar bewaar word nie! As die monument ook van hand verwissel en boweal in vreemde hande val, wat het dan vir ons oorgebly! Ek betaal reeds vir meer as n jaar n bedrag maandeliks aan die bewaring van die Monument en sal verseker dit staak sou dit die waarheid wees!